Na temelju članka 75. Zakona o sportu (“Narodne novine” br. 141/22), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 13. sjednici održanoj dana __. studenoga 2026. godine donijelo je

PROGRAM
javnih potreba u sportu na području Općine Križ u 2027. godini


UVOD
I.
Sport pridonosi zdravom životu građana, odgoju i obrazovanju te gospodarskom razvoju društva, a činitelj je humanih odnosa među ljudima. Unapređenje sportske djelatnosti osnovni su motivi ulaganja u sport. 
Programom javnih potreba u sportu Općine Križ u 2027. godini obuhvaćaju se programi i aktivnosti udruga čije provođenje kroz dugoročni ili vremenski ograničeni rok djelovanja daje vidljivu dodanu društvenu vrijednost sportu na području Općine Križ, a kojom se podiže kvaliteta života pojedinca i unaprjeđuje razvoj šire društvene zajednice, a od interesa su za Općinu Križ.
Zakonom o sportu utvrđene su slijedeće sportske djelatnosti koje obavljaju fizičke i pravne osobe, a to su: sudjelovanje u sportskim natjecanjima, sportska priprema, sportska poduka, zdravstveno usmjereno tjelesno vježbanje, organiziranje, vođenje sportskog natjecanja i posredovanje u sportu, organizirana izvannastavna školska sportska aktivnost i akademska sportska aktivnost, upravljanje sportskom građevinom i upravljački i administrativni poslovi u pravnim osobama u sustavu sporta, a sve sukladno članku 3. Zakona o sportu.

                                                                       II.
Općina Križ ovim Programom javnih potreba u sportu na području Općine Križ u 2026. godini (u daljnjem tekstu: Program), utvrđuje javne potrebe u sportu i iznos sredstava planiranih u Proračunu Općine Križ za 2027. godinu, namijenjenih njihovom ostvarivanju. 
Jedinstveni upravni odjel Općine Križ provodi, prati i nadzire izvršenje programa javnih potreba u sportu te prati korištenje i utrošak sredstava za taj program.
Javne potrebe u sportu za koje se sredstva osiguravaju u Proračunu Općine Križ su programi, odnosno aktivnosti, poslovi i djelatnosti od značaja za Općinu Križ, a odnose se na:
1. poticanje razvoja i promocija sporta,
2. provođenje sportskih aktivnosti djece, mladeži i studenata,
3. djelovanje sportskih udruga, sportskih zajednica i sportskih saveza,
4. sportska priprema, domaća i međunarodna natjecanja te opća i posebna zdravstvena zaštita sportaša,
5. školovanje i osposobljavanje stručnog kadra u sportu,
6. zapošljavanje osoba za obavljanje stručnih poslova u sportu
7. sportska stipendija
8. sportskorekreativne aktivnosti građana,
9. sportske aktivnosti djece s teškoćama u razvoju te parasportaša i gluhih sportaša
10. planiranje, izgradnja, održavanje i korištenje sportskih građevina značajnih za Općinu Križ



PROGRAMSKI CILJEVI                                                            
                                                                     III.
          Sport je aktivnost od interesa za opće dobro, a djelatnost sportskih udruga, tjelesne aktivnosti koje se organiziraju i provode radi unapređenja zdravlja djece i mladeži te osoba s invaliditetom od osobitog su interesa za Općinu Križ.


          	Općina Križ Programom utvrđuje da će financirati javne potrebe u sportu Općine Križ kako bi se ostvarili sljedeći programski ciljevi: 
· očuvanje postojeće sportske kvalitete, poticanje razvoja sporta, sportskih udruga, stvaranje uvjeta daljnjega napretka i očuvanja dostignute razine kvalitete sporta Općine Križ, 
· poticanje uključivanja u sport što većeg broja građana, osobito djece i mladeži te osoba s invaliditetom,
· promicanje sportskih aktivnosti i programa među djecom i mladima.

         	Ostvarenje ovih ciljeva, kojima treba dodati i skrb o svim sportskim objektima Općine Križ, postiže se kroz programska područja, u okvirima proračunskih mogućnosti.

PROGRAMSKA PODRUČJA
IV.
Realizacija ovog Programa provodi se kroz sljedeća programska područja:
1. Poticanje i promicanje sporta 
Općina Križ ovim Programom utvrđuje da će financirati sportske udruge koje se bave sportskim djelatnostima sukladno Zakonu o sportu. Kriterije i razdiobu sredstava sportskim udrugama utvrđuje Općina Križ kako bi ostvarila cilj poticanja i promicanja sporta kroz utvrđena prioritetna programska područja:
· financiranje osnovne djelatnosti sportskih udruga,
· poticanje i promicanja sporta, a posebno u dijelu programa koji se temelje na tradiciji bavljenja određenim sportom na području Općine (poseban tradicijski značaj za Općinu Križ kao sportovi od posebnog interesa imaju nogomet i rukomet),
· poticanje i promicanja sportskih aktivnosti (osobito djece, mladih i osoba s invaliditetom), 
· sportskie-rekreacijske aktivnosti građana,
· provođenje sportskih takmičenja, 
· jačanja kapaciteta sportskih udruga koje doprinose razvitku i općem napretku Općine Križ te promiču njezin položaj i ugled kao i napredak zajednice u cjelini.
Unutar navedenih prioritetnih programskih područja, određuju se programske djelatnosti, odnosno aktivnosti, programski ciljevi i programi za koje Općina Križ osigurava sredstva ovim Programom, kako slijedi: 
· djelovanje sportskih udruga,
· poticanje uključivanja u sport što većeg broja građana, osobito djece i mladeži i osoba s invaliditetom, 
· ulaganje u razvoj mladih sportaša radi očuvanja i unapređenja dostignute razine kvalitete sporta te stvaranja uvjeta daljeg napretka,
· podupiranje sportskih manifestacija od posebnog interesa za Općinu Križ i Zagrebačku županiju,
· sportska priprema, domaća i međunarodna natjecanja, te opća i posebna zdravstvena zaštita sportaša,
· školovanje stručnih kadrova,
· organizacija sportskih priredbi,
· uključivanje udruga u program obilježavanja Dana Općine Križ,
· korištenje sportskih objekata,
· upravljanje, skrb te briga o funkcioniranju sportskih objekata na području Općine Križ. 
[bookmark: _Hlk148684647]           Sukladno članku 44. stavku 5. Zakona o sportu, unutar ovog programskog područja  Općina Križ također osigurava sredstva i za rad i aktivnosti Školskog sportskog saveza „Otok Ivanić“.
2. Planiranje, izgradnja, održavanje i korištenje sportskih građevina značajnih za Općinu Križ
       	 Program javnih potreba u sportu je materijalna osnova stvaranja vrhunskih sportskih rezultata, a pod tim se podrazumijeva i da sportski objekti zadovoljavaju standarde opremljenosti i održavanja. Prioritet imaju objekti na kojima se održavaju najmasovnije i najkvalitetnije  sportske priredbe. 
U 2027. godini kroz Kapitalni projekt K102803 Rekonstrukcija i opremanje Sportskog parka, planirana su sredstva za nastavak uređenja Sportskog parka u Križu, što između ostalog uključuje izgradnju pješačkih staza, novog sanitarnog čvora, ograde oko nogometnih igrališta, nadstrešnice uz odbojkaška igrališta, poboljšanje rasvjete, nadstrešnice nad tribinom te ostale potrebe.
Program rada i treniranja sportskih udruga ostvaruje se na općinskim sportskim objektima te djelomično u školskoj sportskoj dvorani Osnovne škole Milke Trnine Križ.          
Sredstva za usluge tekućeg održavanja sportskih objekata, odnosno Sportskog parka u Križu i sportske dvorane osigurava Općina Križ. Korištenje školske-sportske dvorane pri Osnovnoj školi Milke Trnine Križ, Općina Križ definira na temelju Sporazuma o upravljanju, korištenju i tekućem održavanju školske-sportske dvorane (KLASA: 402-08/21-01/25 URBROJ: 238-16-03-22-7 od dana 10. veljače 2022. godine).

V.
Ukupno planirana sredstva u Proračunu Općine Križ za 2027. godinu za provođenje ovog Programa iznose =555.000,00 EUR-a (slovima: petstopedesetpettisuća
eura).

	Rb.
	Oznaka
	Program javnih potreba u sportu 
na području Općine Križ u 2027. godini
	IZNOS (EUR-a)

	1.


	
A101301
	[bookmark: _Hlk88207078]Program javnih potreba u sportu
-usluge tekućeg održavanja sportske dvorane i sportskog parka 
- tekuće donacije, osnovna djelatnost sportskih klubova 
- kapitalne donacije za nabavu opreme

	
=150.000,00 

=200.000,00
=5.000,00


	2.
	
K102803
	Rekonstrukcija i opremanje Sportskog parka 
- odnosi se na izgradnju pješačkih staza, novog sanitarnog čvora, ograde oko nogometnih igrališta, nadstrešnice uz odbojkaška igrališta, poboljšanje rasvjete, nadstrešnice nad tribinom

	=200.000,00

	UKUPNO
	
	=555.000,00


                     
	U okviru ukupno planiranih sredstava za javne potrebe u sportu uvrštenih Programom javnih potreba u sportu, predviđenih Proračunom Općine Križ za 2027. godinu, dio sredstava planiran je za aktivnosti unutar programskog područja, Poticanje i promicanje sporta, sredstva za osnovnu djelatnost sportskih udruga, odnosno programe i projekte sportskih udruga.     
             Spomenuta sredstva izvršavati će se sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15, 37/21), temeljem provedenih javnih natječaja za dodjelu financijske potpore sportskim udrugama od interesa za Općinu Križ u 2027. godini ili izravnom dodjelom sredstava te sklopljenih ugovora o financiranju, a sve sukladno Odluci o načinu raspodjele novčanih sredstava iz Proračuna Općine Križ za 2027. godinu namijenjenih financiranju programa i projekata od interesa za opće dobro koje provode udruge i druge neprofitne organizacije civilnog društva u području kulture, tehničke kulture, sporta, vatrogastva, zdravstva, socijale i preventive te Odluci o izvršavanju Proračuna Općine Križ za 2027. godinu.

VI.
Ako se u Proračunu Općine Križ za 2027. godinu neće ostvariti planirani prihodi, raspodjela sredstva planirana ovim Programom, izvršavati će se prema mogućnostima  Proračuna i ostvarenju planiranih prihoda Proračuna za 2027. godinu.
	

VII.
[bookmark: _GoBack]Ovaj Program objavit će se u Glasniku Zagrebačke županije, a stupa na snagu 01. siječnja 2027. godine. 


REPUBLIKA HRVATSKA
ZAGREBAČKA ŽUPANIJA
OPĆINA KRIŽ

URBROJ: 238-16-01-26-1
Križ, . studenoga 2026. 

